Diari Oficial de la Generalitat Valenciana


Sumari del DOGV 2160, del 09-12-1993 (1993/829999)

ORDRE de 15 de novembre de 1993, de la Conselleria d'Administració Pública, per la qual s'homologuen la constitució i els estatuts de la Mancomunitat de Serveis Socials de Mariola, integrada pels municipis d'Almudaina, Alcocer de Planes, Alquería de Aznar, Agres, Alfafara, Beniarrés, Benimarfull, Benillup, Gaianes, l'Orxa i Muro de Alcoy,
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/15/(1)/dof/vci/html**

### Dades del document

Número de DOGV
:   2160

Data del DOGV
:   09-12-1993

Secció del DOGV
:   DISPOSICIONS GENERALS

Número del document
:   1993/829999


Data del document
:   15-11-1993

Organisme emissor
:   Conselleria d'Administració Pública

Tipus de document
:   Ordre

Ordre de 15 de novembre de 1993, de la Conselleria d'Administració Pública, per la qual s'homologuen la constitució i els estatuts de la Mancomunitat de Serveis Socials de Mariola, integrada pels municipis d'Almudaina, Alcocer de Planes, Alquería de Aznar, Agres, Alfafara, Beniarrés, Benimarfull, Benillup, Gaianes, l'Orxa i Muro de Alcoy.  
Els municipis d'Almudaina, Alcosser de Planes, Alqueria de Aznar, Agres, Alfafara, Beniarrés, Benimarfull, Benillup, Gaianes, l'Orxa i Muro de Alcoy, tots de la província d'Alacant, fent ús de la facultat que els confereix l'article 44, paràgraf 1, de la Llei 7/1985, de 2 d'abril, Reguladora de les Bases de Règim Local, van tramitar l'expedient per aprovar la constitució i els estatuts de la Mancomunitat de Serveis Socials de Mariola.  
Tramesos l'expedient tramitat i els estatuts aprovats a aquesta conselleria, s'ha observat que compleixen en tots els seus termes la legislació vigent al respecte, i no s'hi ha observat cap infracció de l'ordenament jurídic, ni detriment de les competències d'aquesta comunitat autònoma, ni interferència en el seu exercici.  
Per aquesta raó, tenint en compte el que disposa el Reial Decret 695/1979, de 13 de febrer, de transferència de competències, en relació amb el Decret de la Presidència de la Generalitat Valenciana 10/1985, de 21 de juny,  
ORDENE  
Article únic  
S'homologa la constitució de la Mancomunitat de Serveis Socials de Mariola, i els seus estatuts, reproduïts en l'annex d'aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 15 de novembre de 1993  
ANNEX  
El Conseller d'Administració Pública,   
LUIS BERENGUER FUSTER  
Estatuts de la Mancomunitat   
de Serveis Socials de la Mariola  
Article primer  
Les entitats locals d'Agres, Alcocer de Planes, Alfafara, Almudaina, Alquería de Aznar, Beniarrés, Benillup, Benimarfull, Gaianes, l'Orxa, i Muro de Alcoy, a l'empara del que disposa l'ordenament jurídic vigent, acorden constituir-se en mancomunitat voluntària d'entitats locals per a l'organització o prestació en forma mancomunada de les obres, els serveis o l'activitat de la seua competència, que es recullen en aquests estatuts.  
Article segon  
La mancomunitat que es constitueix es denominarà Mancomunitat de Serveis Socials Mariola, i els seus òrgans de Govern i administració se situaran en el municipi on residesca la seua presidència, i tindran com a domicili social i lloc de reunió les coses consistorials.  
Article tercer  
1. Són fins de la- Mancomunitat exercir les competències que s'atribueixen als municipis en la Llei de Serveis Socials de la Comunitat Valenciana, orientats al benestar i a la qualitat devida dels veïns i transeünts dels respectius municipis que la constitueixen.  
Així com aquells altres serveis inclosos en l'àmbit dels serveis socials de competència municipal, segons els termes de la legislació de l'Estat i de la Comunitat Valenciana en cada moment vigent.  
2. Per a l'assumpció de nous serveis serà necessària la conformitat de totes les entitats mancomunades interessades per acord del ple dels ajuntaments per majoria absoluta.  
3. La mancomunitat estudiarà aquestes peticions i en resoldrà la viabilitat.  
4. La prestació i l'explotació dels serveis podrà realitzar-la la mancomunitat d'acord amb qualssevol de les formes previstes el l'ordenament jurídic vigent.  
5. La prestació dels fins anomenats en el paràgraf 1 d'aquest article, suposa la subrogació per part de la mancomunitat en la titulació de servei, i li correspon, per tant, la gestió integral d'aquest, i també tot allò referent a la imposició i ordenació de la taxa que pogués imposar-se.  
Article quart  
La mancomunitat, com a entitat local reconeguda per la Llei, exercirà totes les potestats que li conferesca la legislació vigent d'aplicació a aquest tipus d'entitats per al compliment dels seus fins.  
Article cinquè  
1. Els òrgans de govern de la mancomunitat seran representatius  
dels ajuntaments mancomunats.  
2. Els òrgans de Govern son:  
a) El ple de la mancomunitat  
b) El president  
c) El vicepresident o vicepresidents, si escau  
d) La Comissió de Govern.  
3. Podran així mateix crear-se totes les comissions informatives  
que es requeresquen i es tindrà en compte el nombre de serveis que la mancomunitat preste.  
Article sisé  
1. El ple de la mancomunitat estarà integrat pels alcaldes de cada municipi o el regidor en qui delegue.  
2. Per a l'adopció d'acords se seguirà el sistema de vot ponderat d'acord a l'escala percentual següent:  
Muro de Alcoy 50%  
Beniarrés 12.50%  
L'Orxa 8.75%  
Agres 7.50%  
Benimarfull 3.75%  
Alfafara 3.75%  
Alquería de Aznar 3.75%  
Gaianes 3.125%  
Almudaina 2.50%  
Alcocer de Planes 2.50%  
Benillup 1.875%  
Aquesta escala basada en el nombre d'habitants de cada municipi, serà revisada basant-se en les dades publicades per l'INE corresponents a la renovació quinquennal del padró.  
Per aprovar acords es necessitarà la majoria absoluta de vots del ple de la mancomunitat.  
3. El mandat dels diversos vocals coincidirà amb el de les respectives corporacions.  
Article setè  
1. Fins a la data de constitució del nou ple en farà les funcions l'anterior i el seu president.  
2 Passat el termini perquè les entitats locals designen els vocals i dins el termini de 90 dies, es constituirà el nou ple de la mancomunitat i es designarà el president.  
3. Durant el període al qual es refereix l'article 2, només es podrà dur a terme la gestió ordinària de la mancomunitat.  
Article vuitè  
Correspon al ple de la mancomunitat:  
a) Aprovar el pressupost.  
b) Aprovar la plantilla.  
c) Executar accions en defensa dels drets de la mancomunitat, oposar-se en assumptes litigiosos en què aquesta siga demandada i interposar tota classe de recursos en assumptes de qualsevol mena, grau o jurisdicció.  
d) Proposar la modificació o reforma d'aquests estatuts.  
e) Aprovar, revisar, adquirir i alienar el patrimoni de la mancomunitat.  
f) L'aprovació d'ordenances, censura de comptes, reconeixement de crèdits, operacions de crèdits, concessió de quitances i esperes i qualsevol altra classe de compromisos econòmics.  
g) Aprovar els plans i projectes necessaris per a l'establiment, el desenvolupament i la gestió de les obres, els serveis o les activitats previstes com a fins de la mancomunitat.  
h) L'admissió i separació de membres de la mancomunitat.  
i) L'establiment de mèrits per als concursos, de funcionaris d'habilitació nacional.  
j) L'aprovació de les bases que regiran les proves d'accés a la funció pública de la mancomunitat.  
k) Determinar la forma de gestionar els serveis.  
l) Creació, estructures i règim de funcionament de la Comissió de Govern.  
m) La incorporació dels objectius previstos en l'article 3 no prestats inicialment.  
n) Totes les altres funcions que atribueix la legislació al ple dels ajuntaments per al compliment dels seus fins.  
Article nové  
1 . El president de la mancomunitat serà elegit pel ple d'aquesta, entre els seus membres, per majoria absoluta.  
2. Podran ser candidats a la presidència tots i cadascun dels vocals que componen el ple.  
3, Si cap candidat no obté majoria absoluta en la primera votació, se'n celebrarà vint-i-quatre hores després una segona i resultarà elegit aquell que obtinga un major nombre de vots. Cas d'empat, resultarà elegit el de major edat.  
4. Per a la destitució del president, se seguirà Idèntic procediment que l'establert en la legislació vigent per a la destitució de l'alcalde.  
Article deu  
El President designarà un o diversos vicepresidents, en nombre màxim de dos els quals el substituiran per l'ordre del seu nomenament cas d'absència, vacant o malaltia.  
Article onze  
1. Correspon al president de la mancomunitat les següents competències:  
a) Dirigir el govern i l'administració de la mancomunitat.  
b) Convocar, presidir i cloure les sessions del ple, de la Comissió de Govern i de qualssevol òrgans de la mancomunitat.  
c) Dirigir, inspeccionar i impulsar els serveis, les obres i les activitats de la mancomunitat.  
d) Ordenar pagaments, retre comptes i administrar els fons i béns de la mancomunitat.  
e) Retre anualment els comptes de l'administració del patrimoni.  
f) Disposar despeses dins els límits de la seua competència.  
g) Exercir la direcció de personal de la mancomunitat.  
h) Formular, per part dels tècnics corresponents, el projecte de pressupost de la mancomunitat.  
i) Contractar obres, serveis i subministraments, sempre que la seua quantia no excedesca del 5% del límit general aplicable a la contractació directa, d'acord amb el procediment legalment establert.  
j) Representar la mancomunitat en tota mena d'actes i negocis jurídics.  
k) Atorgar poders a procuradors a fi de comparèixer en judici i fora d'aquest.  
l) Visar amb la signatura els certificats que s'expedesquen dels actes i documents de la mancomunitat.  
m) Exercir totes les accions necessàries per al bon funcionament dels serveis de la mancomunitat.  
n) Totes les funcions que la normativa de règim local atribueix a l'alcalde per al compliment de les competències que li són atribuïdes.  
h) El president pot delegar l'exercici de les seues atribucions, tret de convocar i presidir les sessions del ple i de la Comissió de Govern i les esmentades en els apartats a), g) i k).  
Article dotze  
1. Integren la Comissió de Govern el president i un nombre de vocals no superior al terç del nombre legal d'aquests, nomenats i separats lliurement per aquest, els quals hauran de retre compte al ple.  
2. Correspon a la Comissió de Govern:  
a) L'assistència al president en l'exercici de les seues atribucions.  
b) Les atribucions per a les quals el president o un altre òrgan municipal la delegue. No pot ser delegada per a les atribucions reservades al Ple en l'article 8, apartats a), b), d), f), g), h), i), j), k), l) i m).  
Article tretze  
1. El ple funciona en règim de sessions ordinàries de periodicitat preestablerta i extraordinàries.  
2. El ple celebra sessió ordinària com a mínim una vegada al semestre i extraordinària quan així ho decidesca el president o ho sol·licite la quarta part, almenys, del nombre legal de vocals del ple. En aquest últim cas la celebració d'aquest no podrà demorar-se per més de dos mesos des que fou sol·licitada.  
Article catorze  
1. Les sessions del ple han de convocar-se almenys amb una antelació de cinc dies hàbils. En la citació es farà constar l'ordre del dia.  
2. El ple es constitueix vàlidament amb l'assistència d'un terç del nombre legal de membres, que mai no podrà ser inferior a tres. El quòrum ha de mantenir-se al llarg de tota la sessió.  
3. En tot cas es requereix l'assistència del president o del secretari de la mancomunitat, o de qui legalment els substituesca.  
Article quinze  
1. Els acords del ple s'adopten, per regla general, per majoria simple dels membres presents. Hi ha majoria simple quan els vots afirmatius són més que els negatius.  
2 Cal el vot favorable de la .majoria absoluta del nombre legal de membres del ple per a l'adopció d'acords en les següents matèries:  
a) Proposar la modificació o ampliació dels estatuts.  
b) Aprovar el pressupost de la mancomunitat.  
c) Aprovar les ordenances i les tarifes de caràcter general que afecten els usuaris dels serveis.  
d) Aprovar els comptes.  
e) Aprovar la plantilla de la mancomunitat.  
f) Concertar crèdits.  
g) Creació, estructura i règim de funcionament de la Comissió de Govern, si escau.  
h) Assumir els nous serveis no prestats inicialment.  
i) Determinar la forma de gestió del servei.  
j) Aprovar les quotes extraordinàries.  
Article setze  
1. La funció pública de secretaria serà encomanada al funcionari corresponent a l'ajuntament que tinga la presidència.   
2. El responsable de la gestió econòmica serà designat d'acord amb allò establert en el punt 1.  
Article disset  
1. La resta del personal de la mancomunitat se seleccionarà mitjançant els sistemes d'oposició, concurs i concurs-oposició, i es respectaran sempre els principis constitucionals de publicitat, mèrit i capacitat.  
2. Fins que es proveesquen les places convocades, aquestes podran ocupar-se interinament, o amb personal laboral de caràcter temporal, segons les funcions, per les persones que, respectant els principis assenyalats en el paràgraf anterior, siguen oportunament seleccionades.  
3. Les places vacants hauran d'aparèixer en l'oferta d'ocupació en  
el primer trimestre de cada any.  
4. El nomenament i el règim del personal eventual, si n'hi ha, serà idèntic al previst per a les corporacions locals per la legislació vigent.  
Article divuit  
1. La hisenda de la mancomunitat, la constitueixen els recursos següents:  
a) Ingressos de dret privat.  
b) Subvencions i altres ingressos de dret públic.  
c) Taxes per la prestació de serveis o la realització d'activitats de la seua competència,  
d) Contribucions especials per l'execució d'obres o per a establiment, ampliació o millora de serveis de la competència de la mancomunitat.  
e) Els procedents d'operacions de crèdit.  
f) Multes.  
g) Les aportacions dels municipis mancomunats.  
h) Qualsevol altre recurs que s'establesca a favor de les mancomunitats per disposicions legals que es dicten.  
Article dinou  
1. Per a la imposició, l'exacció, la liquidació i el cobrament dels recursos enumerats en l'article anterior, la mancomunitat aprovarà les ordenances fiscals corresponents als distints serveis, i després d'aprovades aquestes ordenances tindran força obligatòria en tots els municipis que la integren.  
2. Correspondrà als municipis facilitar a la mancomunitat tota la informació que calga per a la formació de padrons, altes, baixes i altres modificacions que facen referència als contribuents afectats pels distints serveis que constituesquen els fins regulats en articles anteriors.  
3. La mancomunitat podrà en tot moment comprovar la veracitat i l'exactitud de les dades a què fa referència el número anterior.  
Article vint  
Les aportacions de les entitats mancomunades podran ser per a cada exercici econòmic de la manera següent:  
a) Una quota principal, en funció de l'ús i el nombre d'habitants que cada entitat realitze dels serveis que es presten mancomunadament i no directament a l'usuari (en el supòsit que el servei es preste directament a l'usuari, no procedeix l'aplicació d'aquest apartat).  
b) Una quota extraordinària i obligatòria per atendre despeses d'aquest caràcter.  
Article vint-i-u  
Les aportacions dels municipis a la mancomunitat tenen la consideració de pagaments obligatoris i preferents per a les entitats mancomunades.  
Article vint-i-dos  
1. Les aportacions econòmiques dels municipis es faran en la forma i terminis que determine el ple. En el cas que algun municipi es retarde en el pagament de la seua quota en més d'un trimestre, CI president requerirà el pagament en el termini de vint dies.  
Transcorregut aquest termini sense haver fet efectiu el dèbit, el president podrà sol·licitar dels òrgans de l'Administració central, autonòmica o provincial, la retenció de les quotes pendents a càrrec de les quantitats que per qualsevol concepte foren liquidades a favor de l'ajuntament deutor a fi que les pague a la mancomunitat.  
2. Els ajuntaments mancomunats hauran d'autoritzar aquesta retenció expressament en el moment d'aprovació d'aquests Estatuts, sempre que s'acompanye del certificat de descobert reglamentari en cada cas.  
3. El manteniment reiterat en situació de deutor a la mancomunitat per part d'una entitat local serà causa suficient per a la seua separació definitiva, i es podran reclamar les quantitats que es deguen i les despesos derivades de conformitat amb els apartats 1 i 2 d'aquest article.  
Per a la separació definitiva serà imprescindible l'acord del ple de la mancomunitat per majoria absoluta.  
Article vint-i-tres  
1. La mancomunitat aprovarà anualment un pressupost de conformitat amb el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim puga reconèixer, i dels drets amb venciment o que es prevegen realitzar durant el corresponent exercici econòmic.  
3. S'inclouran en el pressupost les inversions que es vulguen realitzar, i també les fonts de finançament d'aquestes.  
Article vint-i-quatre  
1. El patrimoni de la mancomunitat estafà integrat per tota classe de béns, drets i accions que legítimament adquiresca en el moment de la seua constitució o amb posterioritat. Amb aquest efecte, haurà de formar-se un inventari d'acord amb les disposicions vigents en la matèria.  
2. La participació de cada entitat mancomunada en aquest patrimoni es fixarà, tant inicialment com en el futur, en funció del nombre d'habitants de dret de cada entitat segons l'últim padró quinquennal.  
No obstant això, i ateses les característiques de les aportacions a la mancomunitat, es podran tenir en compte altres factors de ponderació.  
Article vint-i-cinc  
La mancomunitat es constitueix per temps indefinit.  
Article vint-i-sis  
La modificació dels estatuts s'haurà d'adaptar al mateix procediment i requisits que els exigits per a la seua aprovació.  
Article vint-i-set  
1. Per a la incorporació a la mancomunitat d'un nou municipi cal:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta dels vocals del ple de la mancomunitat.  
2. L'aportació inicial dels municipis incorporats a la mancomunitat, després de la seua constitució, estarà determinada per l'índex del patrimoni de la mancomunitat multiplicat pel nombre d'habitants de dret de l'entitat que sol·licita la inclusió.  
Si no hi ha tal patrimoni, haurà d'aportar la quota que resulte de multiplicar la quantitat a què fa referència l'apartat b) de l'article 19 pel nombre d'habitants de dret del municipi i per un nombre d'anys que no podrà excedir de cinc.  
La quota que resulte de la valoració podrà ser exigida en el moment de la incorporació de l'entitat local a la mancomunitat o quedar diferida per al supòsit de la dissolució o, si escau, separació de la mancomunitat.  
3. Així mateix haurà d'aportar totes les despeses que s'originen amb motiu de la seua inclusió en la mancomunitat.  
Article vint-i-vuit  
Per a la separació voluntària de la mancomunitat de qualsevol dels municipis que la integren caldrà:  
a) Que la corporació interessada ho sol·licite després de l'acord adoptat per majoria absoluta del ple.  
b) Que es trobe al corrent en el pagament de les seues aportacions.  
c) Haurà de pagar, finalment, totes les despeses que s'originen amb motiu de la separació i la part del passiu contret per la mancomunitat al seu càrrec.  
d) Que es vote favorablement per la majoria absoluta dels vocals del ple de la mancomunitat.  
Article vint-i-nou  
1. La separació d'una o més corporacions no obligarà el ple a efectuar la liquidació de la mancomunitat, i aquest dret quedarà en suspens fins al dia de la dissolució d'aquesta, data en què entraran a participar en la part alíquota que els corresponga de la liquidació de béns de la mancomunitat.  
En el supòsit que l'aportació inicial estiga constituïda per elements del servei propis de l'ajuntament, la mancomunitat podrà, a la vista de les circumstàncies que concórreguen, fer efectiva totalment o parcialment la liquidació amb els mateixos elements aportats.  
2. Les corporacions separades Tampoc no podran al·legar cap dret de propietat dels béns i serveis de la mancomunitat, encara que aquests radiquen en el seu terme municipal.  
Article trenta  
La mancomunitat es dissoldrà per alguna de' les causes següents:  
a) Per desaparició del fi per al qual ha estat creada.  
b) Quan ho acorden el ple de la mancomunitat i els ajuntaments mancomunats, amb el vot favorable de la majoria absoluta legal dels seus membres.  
c) Quan, per absorció de les competències municipals respectives, la prestació dels serveis, la faça l'estat, la comunitat autònoma o la diputació provincial.  
Article trenta-u  
1. Quan els ajuntaments mancomunats decidesquen dissoldre la mancomunitat, adoptaran el corresponent acord previ on manifesten aquest propòsit. Per a la validesa de l'acord caldrà la majoria absoluta de vots dels membres que legalment els integren.  
2. A la vista dels acords municipals, el ple de la mancomunitat, en el termini dels trenta dies següents a la recepció d'aquests, nomenarà una comissió liquidadora composta pel president i almenys quatre vocals. S'hi integraran el secretari i l'interventor, si n'hi ha, per a assessorar. Igualment, podrà convocar a les reunions a experts determinats per escoltar la seua opinió o preparar informes o dictàmens en temes concrets de la seua especialitat.  
3. La comissió, en un termini no superior a tres mesos, haurà de fer inventari de béns, serveis i drets de la mancomunitat; en xifrarà els recursos, les càrregues i els dèbits, i farà una llista del seu personal per a, més tarde proposar al ple de l'entitat l'oportuna distribució o integració d'aquests en els ajuntaments, tenint en compte les mateixes dades que hagen servit per a la formació del patrimoni.  
També farà el calendari d'actuacions liquidadores, que no podrà excedir de sis mesos.  
4. La proposta, perquè siga vàlidament aprovada, requerirà el vot favorable de la majoria absoluta dels membres del ple de l'entitat. Després d'aprovada, la proposta serà vinculant per als ajuntaments mancomunats.  
5. En tot cas, verificada la integració del personal en les respectives municipalitats, seran respectats tots els drets de qualsevol ordre o naturalesa que aquest tingués en la mancomunitat.  
DISPOSICIO ADDICIONAL  
Única  
Els registres de les distintes entitats locals mancomunades tindran la consideració de registres delegats del de la mancomunitat a tots els efectes d'entrada, eixida i presentació de documents.  
DISPOSICIONS TRANSITORIES  
Primera  
Durant el mes següent a l'aprovació definitiva dels estatuts, les corporacions mancomunades hauran de designar el representant corresponent, i comunicar el nom i l'adreça d'aquest a la secretaria de l'assemblea constituent.  
Segona  
L'assemblea constituent, en idèntic termini, convocarà els representants de les entitats mancomunades per tal de constituir el ple i de nomenar el que serà el president de la mancomunitat. Actuarà de secretari qui ho siga de l'ajuntament on se celebre la sessió.  
DISPOSICIO FINAL  
única  
En allò no previst en aquests estatuts s'aplicarà el que estableix la legislació per a les entitats locals.


Còpia Permalink ELI